  Виталий Пронин Толон ӝыт кунысьтымы тросэз ивор вӧлмытӥсьёс веразы: «Россиысь чугун сюресъёс» (РЖД) предприятиен кивалтӥсь Владимир Якунин ужезлэсь палэнтэмын, со интые пуктэмын РЖД-лэн вице-президентэз, Свердловск улосвыллэн азьвыл губернаторез Александр Мишарин. ria.ru ивортэмъя, ужлэсь палэнтон сярысь приказ соослэн почтаязы Россилэн Правительствоысьтыз вуиз.Но вакчи дыр куспын тодмо луиз, со ивор пӧяськон шуыса, малы ке шуоно Россиысь премьер-министрлэн пресс-секретарез Наталья Тимакова сое шонертэм шуиз.Та дыре йыртэмасьёсыз шараянъя ужъёс мыно. РИА Новости ивортэмъя, хакеръёс, Правительстволэн пресс-службаезлэсь гожтэт кылдытон амалъёссэс тодыса, пӧям иворзэс вылӥ ӟечлыкен лэсьтӥллям.Туспуктэмез: ijevsk.bezformata.ru Теги: РЖД  